arnastofnun/IGC-2024 huggingface dataset:
580/2022

Útdráttur

Staðfestur var úrskurður héraðsdóms þar sem X var gert að sæta nánar tilgreindu nálgunarbanni á grundvelli laga nr. 85/2011 um nálgunarbann og brottvísun af heimili.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 22. september 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 19. september 2022 í málinu nr. R- [...]/2022 þar sem staðfest var ákvörðun sóknaraðila 13. sama mánaðar um að varnaraðili skyldi sæta nánar tilgreindu nálgunarbanni. Kæruheimild er í 3. mgr. 15. gr. laga nr. 85/2011 um nálgunarbann og brottvísun af heimili.

2

Sóknaraðili krefst staðfestingar hins kærða úrskurðar að því viðbættu að nálgunarbanninu verði markaður 12 mánaða tími.

3

Varnaraðili krefst þess aðallega að hinn kærði úrskurður verði felldur úr gildi og til vara að nálgunarbanni verði markaður skemmri tími. Þá krefst hann málskostnaðar í héraði og kærumálskostnaðar fyrir Landsrétti.

Niðurstaða

4

Með vísan til forsendna hins kærða úrskurðar verður hann staðfestur eins og í úrskurðarorði greinir.

5

Þóknun skipaðs verjanda varnaraðila fyrir Landsrétti, sem ákveðin verður að meðtöldum virðisaukaskatti einsog í úrskurðarorði greinir, greiðist úr ríkissjóði samkvæmt 3. mgr. 38. gr. laga nr. 88/2008 um meðferð sakamála, sbr. 14. gr. laga nr. 85/2011. Við ákvörðun þóknunar er tekið tillit til þess að samhliða máli þessu er rekið annað mál gegn varnaraðila um nálgunarbann.

6

Það athugast að réttargæslumaður brotaþola í héraði skilaði greinargerð til Landsréttar og tók undir kröfu sóknaraðila og krafðist þóknunar sér til handa. Hvorki í lögum nr.

85/2011 né lögum nr. 88/2008 er gert ráð fyrir aðild brotaþola að kærumáli vegna úrskurðar héraðsdóms um nálgunarbann. Af því leiðir að kröfur réttargæslumanns hennar hér fyrir dómi koma ekki til álita.

Úrskurðarorð :

Staðfest er ákvörðun lögreglustjórans á höfuðborgarsvæðinu frá 13. september 2022, um að varnaraðili, X, kt. [...], sæti nálgunarbanni gagnvart brotaþola A, kt. [...], í 12 mánuði þannig að lagt sé bann við því að hann komi á eða í námunda við heimili hennar að [...] í Hafnarfirði, á svæði sem afmarkast við 50 metra radíus umhverfis framangreindan stað, mælt frá miðju hússins. Jafnframt er lagt bann við því að varnaraðili veiti brotaþola eftirför, nálgist hana á almannafæri eða setji sig í samband við hana með öðrum hætti.

Staðfest er ákvæði hins kærða úrskurðar um þóknun skipaðs verjanda varnaraðila og réttargæslumanns brotaþola.

Þóknun skipaðs verjanda varnaraðila fyrir Landsrétti, S-kk-ef K-kk-ef K-kk-ef lögmanns, 139.500 krónur, greiðist úr ríkissjóði.
582/2022

Útdráttur

Staðfestur var úrskurður héraðsdóms þar sem X var gert að sæta farbanni til að koma í veg fyrir að X komi sér undan málsmeðferð samkvæmt lögum nr. 51/2016, sbr. 3. mgr., sbr. 1. mgr. 14. gr. laga nr. 51/2016, sbr. 1. mgr. 100. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 22. september 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 22. september 2022 í málinu nr. R- [...]/2022 þar sem varnaraðila var gert að sæta farbanni, þó ekki lengur en til miðvikudagsins 30. nóvember 2022 klukkan 16. Kæruheimild er í l-lið 1. mgr. 192. gr. laga nr.88/2008 um meðferð sakamála, sbr. 2. gr. laga nr. 51/2016 um handtöku og afhendingu manna til og frá Íslandi vegna refsiverðra verknaða á grundvelli handtökuskipunar.

2

Sóknaraðili krefst þess að hinn kærði úrskurður verði felldur úr gildi og að fallist verði á kröfu sóknaraðila um að varnaraðila verði gert að sæta gæsluvarðhaldi til miðvikudagsins 19. október 2022 klukkan 16, en til vara að hinn kærði úrskurður verði staðfestur.

3

Varnaraðili krefst staðfestingar hins kærða úrskurðar en til vara að gæsluvarðhaldi verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
583/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan á því stendur.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 22. september 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 22. september 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til fimmtudagsins 6. október 2022 klukkan 16 og einangrun á meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi. Til vara er þess krafist að gæsluvarðhaldinu verði markaður skemmri tími og að einangrun verði aflétt.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
590/2022

Útdráttur

Staðfestur var úrskurður héraðsdóms þar sem hafnað var kröfu A um að felld yrði úr gildi ákvörðun sýslumannsins á höfuðborgarsvæðinu um að nauðungarvista hann á sjúkrahúsi í allt að 21 dag.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 28. september 2022. Greinargerð varnaraðila barst réttinum 5. október sama ár. Kærður er úrskurður Héraðsdóms Reykjavíkur 26. september 2022 í málinu nr. L- [...]/2022 þar sem hafnað var kröfu sóknaraðila um að felld yrði úr gildi ákvörðun sýslumannsins á höfuðborgarsvæðinu frá 22. sama mánaðar um að nauðungarvista hann á sjúkrahúsi í allt að 21 dag.

Kæruheimild er í 1. mgr. 16. gr. lögræðislaga nr. 71/1997.

2

Sóknaraðili krefst þess að hinum kærða úrskurði verði hrundið og ákvörðun sýslumannsins á höfuðborgarsvæðinu frá 22. september 2022 um nauðungarvistun verði felld úr gildi. Þá krefst hann þóknunar til handa skipuðum talsmanni sínum fyrir Landsrétti.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun talsmanns sóknaraðila vegna meðferðar málsins fyrir Landsrétti sem ákveðin er að meðtöldum virðisaukaskatti með þeim hætti sem í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun talsmanns sóknaraðila, I-kvk-ef L-kvk-ef B-kvk-ef lögmanns, 198.400 krónur, greiðist úr ríkissjóði.
592/2022

Útdráttur

Staðfestur var úrskurður héraðsdóms þar sem X var áfram gert að sæta farbanni á grundvelli 1. mgr. 100 gr., sbr. b-lið 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 30. september 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjavíkur 30. september 2022 í málinu nr. R- [...]/2022 þar sem varnaraðila var áfram gert að sæta farbanni, þó ekki lengur en til föstudagsins 28. október sama ár klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að farbanninu verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur.

Úrskurðarorð :

Hinn kærði úrskurður er staðfestur.
593/2022

Útdráttur

Staðfestur var úrskurður héraðsdóms þar sem nauðungarvistun A var framlengd um tólf vikur, með heimild til rýmkunar samkvæmt mati yfirlæknis, sbr. 3. mgr. 29. gr. a. lögræðislaga nr. 71/1997.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 30. september 2022. Greinargerð varnaraðila barst réttinum 6. október sama ár. Kærður er úrskurður Héraðsdóms Reykjavíkur 28. september 2022 í málinu nr. L- [...]/2022 þar sem nauðungarvistun sóknaraðila var framlengd um 12 vikur, frá 29. september 2022 að telja, með heimild til rýmkunar samkvæmt mati yfirlæknis, sbr. 3. mgr. 29. gr. a lögræðislaga nr. 71/1997. Kæruheimild er í 1. mgr. 16. gr. sömu laga.

2

Sóknaraðili krefst þess að hinn kærði úrskurður verði felldur úr gildi og að kröfu varnaraðila um framlengingu nauðungarvistunar hennar í allt að 12 vikur verði hafnað. Þá krefst sóknaraðili þóknunar fyrir Landsrétti til handa skipuðum verjanda sínum.

3

Varnaraðili krefst staðfestingar hins kærða úrskurðar.

Niðurstaða

4

Með vísan til forsendna hins kærða úrskurðar verður hann staðfestur.

5

Samkvæmt 1. mgr. 17. gr. lögræðislaga greiðist úr ríkissjóði þóknun skipaðs verjanda sóknaraðila fyrir Landsrétti, sem ákveðin er að meðtöldum virðisaukaskatti eins og í úrskurðarorði greinir.

Úrskurðarorð :

Hinn kærði úrskurður er staðfestur.

Þóknun skipaðs verjanda sóknaraðila fyrir Landsrétti, I-kvk-ef L-kvk-ef B-kvk-ef, 198.400 krónur, greiðist úr ríkissjóði.
594/2022

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli a- og b-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kvk-nf E-kvk-nf, Á-kk-nf H-kk-nf og J-kk-nf S-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 30. september 2022, sem barst réttinum ásamt kærumálsgögnum sama dag. Kærður er úrskurður Héraðsdóms Reykjaness 27. september 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi, þó ekki lengur en til þriðjudagsins 25. október 2022 klukkan 16. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess að hinn kærði úrskurður verði staðfestur.

3

Varnaraðili krefst þess að hinn kærði úrskurður verði felldur úr gildi, til vara að honum verði gert að sæta farbanni í stað gæsluvarhaldsen að því frágengnu er þess krafist að gæsluvarðhaldinu verði markaður skemmri tími. Þá krefst varnaraðili kærumálskostnaðar.

Niðurstaða

4

Málsatvikum er lýst í hinum kærða úrskurði en þar kemur fram að lögreglan á Suðurnesjum rannsaki innflutning varnaraðila á ætluðum ávana- og fíkniefnum. Í þágu rannsóknar málsins handtók lögreglan varnaraðila 20. september 2022 og hefur hann sætt gæsluvarðhaldi síðan. Sóknaraðili krefst þess nú að varnaraðili sæti áfram gæsluvarðhaldi samkvæmt heimild í a- og b-lið 1. mgr. 95. gr. laga nr. 88/2008.

5

Fallist er á þá niðurstöðu hins kærða úrskurðar að rökstuddur grunur liggi fyrir um að varnaraðila hafi gerst sekur um brot sem fangelsisrefsing liggur við og eru þannig uppfyllt almenn skilyrði fyrir gæsluvarðhaldi samkvæmt 1. mgr. 95. gr. laga nr. 88/2008. Auk þess er fallist á með vísan til forsendna hins kærða úrskurðar að uppfyllt séu skilyrði a- og b-liða 1. mgr. 95. gr. laganna.

6

Með hliðsjón af þeim upplýsingum sem liggja fyrir um stöðu á rannsókn málsins og fyrirhugaðra rannsóknaraðgerða verður ekki talið að fram séu komin fullnægjandi rök fyrir því að gæsluvarðhald varnaraðila standi lengur en til föstudagsins 7. október 2022.

7

Kærumálskostnaður verður ekki úrskurðaður, sbr. 3. mgr. 237. gr. laga nr. 88/2008.

Úrskurðarorð :

Varnaraðili, X, skal áfram sæta gæsluvarðhaldi allt til föstudagsins 7. október 2022 klukkan 16.
5/2022

Útdráttur

Staðfestur var úrskurður héraðsdóms þar sem X var gert að sæta farbanni á grundvelli 1. mgr. 100. gr., sbr. b-lið 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf, E-kk-nf J-kk-nf og R-kvk-nf H-kvk-nf kveða upp úrskurð í máli þessu.

Málsmeðferð og dómkröfur aðila

1

Sóknaraðili skaut málinu til Landsréttar með kæru 4. janúar 2022, sem barst réttinum ásamt kærumálsgögnum degi síðar. Varnaraðili skaut málinu til réttarins fyrir sitt leyti með kæru 4. janúar 2022, sem barst réttinum degi síðar. Kærður er úrskurður Héraðsdóms Reykjavíkur 4. janúar 2022 í málinu nr. R- [...]/2021 þar sem varnaraðila var gert að sæta farbanni allt til mánudagsins 21. febrúar 2022 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst þess aðallega að hinn kærði úrskurður verði felldur úr gildi og að varnaraðila verði gert að sæta farbanni allt til þriðjudagsins 1. mars 2022 en til vara að hinn kærði úrskurður verði staðfestur.

3

Varnaraðili krefst þess aðallega að hinn kærði úrskurður verði felldur úr gildi en til vara að farbanni verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur um farbann varnaraðila en rétt þykir að marka því þann tíma sem í úrskurðarorði greinir.

Úrskurðarorð :

Varnaraðili, X, skal sæta farbanni allt til þriðjudagsins 1. mars 2022 klukkan 16.
600/2022

Útdráttur

Felldur var úr gildi úrskurður héraðsdóms þar sem varnaraðila var gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan á því stæði.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. október 2022, sem barst réttinum ásamt kærumálsgögnum sama dag. Kærður er úrskurður Héraðsdóms Norðurlands eystra 3. október 2022 í málinu nr. R- [...]/2022 þar sem varnaraðila var gert að sæta gæsluvarðhaldi allt til mánudagsins 10. október 2022 klukkan 18 og einangrun á meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Sóknaraðili krefst þess að varnaraðila verði gert að sæta gæsluvarðhaldi á grundvelli a-liðar 1. mgr. 95. gr. laga nr. 88/2008 og einangrun meðan á gæsluvarðhaldinu stendur. Byggir sóknaraðili á því að ætlað brot sem til rannsóknar er hafi verið framið á heimili varnaraðila og að hún hafi verið á vettvangi er það var framið. Rannsóknin sé á frumstigi, atvik óljós og ekki hafi gefist tækifæri til að taka skýrslu af varnaraðila þar sem hún hafi ekki verið í skýrsluhæfu ástandi þegar hún var handtekin. Þá tekur sóknaraðili fram að ýmislegt í gögnum málsins bendi til þess að þar hafi hinn látni og sakborningurinn Y tekist á og að hnífi hafi verið beitt átökunum.

5

Í greinargerð sóknaraðila sem barst Landsrétti í dag er greint frá því að ekki hafi verið unnt að vista varnaraðila og aðra sakborninga í fangelsinu á Akureyri. Af þeim sökum hafi gærdagurinn farið í að flytja sakborninga til Reykjavíkur til vistunar í fangelsinu á Hólmsheiði. Fyrstu skýrslur af sakborningum verði teknar í dag. Fyrir liggi að A sé látinn og að nánast allar líkur séu á að hann hafi látist af völdum hnífstungu. Af vettvangsrannsókn megi ráða að átök hafi orðið í eldhúsi íbúðarinnar að [...].

6

Af fyrirliggjandi rannsóknargögnum má ráða að varnaraðili hafi verið sofandi í svefnherbergi er átök hófust í íbúð hennar, hún vaknað upp við lætin og í kjölfarið hugað að öðrum sem voru í íbúðinni. Ekki hafa komið fram vísbendingar um að varnaraðili hafi tekið þátt í þeim átökum sem leiddu til dauða A. Röksemdir sóknaraðila fyrir gæsluvarðhaldsvist varnaraðila lúta fyrst og fremst að því að hún hafi verið stödd í íbúðinni og að ekki hafi tekist að yfirheyra tvo aðila sem gögn málsins benda til að hafi verið staddir í eldhúsinu er átökin áttu sér stað. Þegar þetta er virt verður ekki talið að sóknaraðili hafi fært fram fullnægjandi rök fyrir því að varnaraðili sé undir rökstuddum grun um að hafa gerst sek um háttsemi sem fangelsisrefsing er lögð við. Skilyrði 1. mgr. 95. gr. laga nr. 88/2008 eru því ekki uppfyllt í málinu og ber því að fella hinn kærða úrskurð úr gildi.

Úrskurðarorð :

Hinn kærði úrskurður er felldur úrgildi.
602/2022

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan á því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. október 2022, sem barst réttinum ásamt kærumálsgögnum þann sama dag. Kærður er úrskurður Héraðsdóms Reykjavíkur 6. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi allt til fimmtudagsins 20. október 2022 klukkan 16 og einangrun meðan á því stendur. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði fellur úr gildi. Til vara krefst varnaraðili þess að gæsluvarðhaldi verði markaður skemmri tími og honum verði ekki gert að sæta einangrun meðan á því stendur.

Niðurstaða

4

Með vísan til forsendna hins kærða úrskurðar er á það fallist með sóknaraðila að fullnægt sé skilyrðum a-liðar 1. mgr. 95. gr. og 2. mgr. 98. gr., sbr. b-lið 99. gr., laga nr. 88/2008 fyrir gæsluvarðhaldi og að hann sæti einangrun meðan á því stendur.

5

Varnaraðili hefur nú setið samfellt í gæsluvarðhaldi og einangrun í á þriðju viku.

Þegar þess er gætt og að því virtu sem fram kemur í kröfu sóknaraðila um stöðu rannsóknar málsins þykir rétt að marka gæsluvarðhaldi og einangrun varnaraðila þann tíma sem í úrskurðarorði greinir.

Úrskurðarorð :

Varnaraðili, X, sætir áfram gæsluvarðhaldi allt til föstudagsins 13. október 2022 kl. 16 og einangrun meðan á gæsluvarðhaldinu stendur.
603/2022

Útdráttur

Staðfestur var úrskurður héraðsdóms um að X skyldi sæta gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. október 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 6. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 3. nóvember 2022 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess aðallega að hinn kærði úrskurður verði felldur úr gildi en til vara að gæsluvarðhaldinu verði markaður skemmri tími.

Niðurstaða

4

Með vísan til forsendna hins kærða úrskurðar verður hann staðfestur með þeim hætti sem í úrskurðarorði greinir.

Úrskurðarorð :

Varnaraðili, X, skal áfram sæta gæsluvarðhaldi allt til fimmtudagsins 3. nóvember 2022 klukkan 13.
604/2022

Útdráttur

Staðfestur var úrskurður héraðsdóms um að X skyldi sæta áfram gæsluvarðhaldi á grundvelli a-liðar 1. mgr. 95. gr. laga nr. 88/2008 um meðferð sakamála og einangrun á meðan á því stendur.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 6. október 2022, sem barst réttinum ásamt kærumálsgögnum degi síðar. Kærður er úrskurður Héraðsdóms Reykjavíkur 6. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi, þó ekki lengur en til fimmtudagsins 20. október 2022 klukkan 16.

Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi en til vara að honum verði markaður skemmri tími og að varnaraðila verði ekki gert að sæta einangrun meðan á gæsluvarðhaldi stendur.

Niðurstaða

4

Með vísan til forsendna hins kærða úrskurðar er á það fallist að fullnægt sé skilyrðum a - liðar 1. mgr. 95. gr. og 2. mgr. 98. gr., sbr. b-lið 1. mgr. 99. gr. laga nr. 88/2008 fyrir gæsluvarðhaldi varnaraðila og að hann sæti einangrun meðan á því stendur.

5

Varnaraðili hefur nú samfleytt setið í gæsluvarðhaldi og einangrun í á þriðju viku.

Þegar þess er gætt og að því virtu sem fram kemur í kröfu sóknaraðila um stöðu rannsóknar málsins þykir rétt að marka gæsluvarðhaldi og einangrun varnaraðila þann tíma sem í úrskurðarorði greinir.

Úrskurðarorð :

Varnaraðili, X, sæti áfram gæsluvarðhaldi allt til föstudagsins 14. október 2022 klukkan 16 og einangrun meðan á því stendur.
607/2022

Útdráttur

Staðfestur var úrskurður héraðsdóms þar sem X var gert að sæta áfram gæsluvarðhaldi á grundvelli 2. mgr. 95. gr. laga nr. 88/2088 um meðferð sakamála.

Úrskurður Landsréttar

Landsréttardómararnir Á-kk-nf H-kk-nf, J-kk-nf S-kk-nf og K-kk-nf H-kk-nf kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 7. október 2022, sem barst réttinum ásamt kærumálsgögnum 10. sama mánaðar. Kærður er úrskurður Héraðsdóms Reykjavíkur 5. október 2022 í málinu nr. R- [...]/2022 þar sem varnaraðila var gert að sæta áfram gæsluvarðhaldi allt til þriðjudagsins 1. nóvember sama ár klukkan 16.

Kæruheimild er í l-lið. 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verður felldur úr gildi og til vara að honum verði gert að sæta farbanni í stað gæsluvarðhalds.

Niðurstaða

4

Samkvæmt gögnum málsins er varnaraðili undir sterkum grun um brot sem varðað getur 12 ára fangelsi. Landsréttur hefur í úrskurðum sínum 4. júlí 2022 í máli nr. 414/2022, 3. ágúst sama ár í máli nr. 491/2022, 17. sama mánaðar í máli nr. 525/2022 og 9. september sama ár í máli nr. 560/2022 staðfest að skilyrði 2. mgr. 95. gr. laga nr. 88/2008 séu uppfyllt til þess að varnaraðila verði gert að sæta gæsluvarðhaldi.

Ekkert er komið fram sem breytt getur því mati. Héraðssaksóknari gaf út ákæru í málinu á hendur varnaraðila og fjórum öðrum sakborningum 11. ágúst síðastliðinn fyrir skipulagða brotastarfsemi og stórfellt fíkniefnalagabrot og fór aðalmeðferð málsins fram 19. til 21. september síðastliðinn. Samkvæmt þessu verður hinn kærði úrskurður staðfestur.

Úrskurðarorð :

Hinn kærði úrskurður er staðfestur.